- Mihai Rotaru este convins că îl poate răpune pe Gigi Becali şi FCSB-ul
- Reacţie categorică a patronului Universităţii Craiova
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Mihai Rotaru este convins că îl poate răpune pe Gigi Becali în lupta pentru titlu şi prevede o surpriză în meciul FCSB – Sepsi, din prima etapă a play-off-ului. Patronul Universităţii Craiova a avut un mesaj pentru latifundiarul din Pipera, după ce echipa lui a urcat pe locul secund în Liga 1.
Universitatea Craiova a reuşit să o învingă pe CFR Cluj chiar în Gruia, după ce Alexandru Mitriţă a avut o evoluţie impresionantă. În ziua în care nu a fost convocat de Edi Iordănescu la naţională, starul oltenilor a ajuns la 12 goluri şi 10 pase decisive în această ediţie de campionat.
Mihai Rotaru, convins că îl poate răpune pe Gigi Becali
Rotaru este sigur că FCSB nu va reuşi să o învingă pe Sepsi, pe Arena Naţională. L-a contrazis pe Victor Angelescu, cel care a lansat acuzaţii dure la adresa lui Becali.
"Am spus-o şi o să o repet. Azi suntem pe locul 2, în urmă cu trei etape lumea ne întreba dacă mergem în play-off.
Pentru lupta la podium este etapa noastră. Pentru ceva mai mult, aşteptăm meciul de mâine. Sper să avem un stadion plin cu Rapid şi să fie spectacol. Angelescu îi jigneşte pe cei de la Sepsi.
Eu spun că mâine Sepsi nu pierde pe Arena Naţională. Este o echipă grea, cu un antrenor foarte bun. Să nu uităm, FCSB nu are bancă, nu are vârf, under. Echipa noastră nu este constantă", a declarat Mihai Rotaru la primasport.ro.
Cum arată clasamentul actualizat al play-off-ului Ligii 1:
1. FCSB – 32 de puncte
2. UNIVERSITATEA CRAIOVA – 28 de puncte
3. RAPID – 28 de puncte
4. CFR CLUJ – 27 de puncte
5. FARUL – 25 de puncte
6. SEPSI – 22 de puncte
Victor Angelescu, atac fără precedent la Gigi Becali
Acţionarul minoritar al Rapidului l-a arătat cu degetul pe Marius Ştefănescu, starul lui Sepsi care este suspendat pentru meciul cu liderul Ligii 1. Mijlocaşul a fost dorit cu insistenţă în vară de Gigi Becali.
"Sper să mă îndoiesc, dar e clar că va câștiga FCSB. Au câștigat ultimele 6 meciuri, i-au bătut cam peste tot, iar faptul că cel mai bun jucător al lor ia galben în minutul 94, după ce dă gol în minutul 92, e o coincidență prea mare pentru mine.
Mă refer la Ștefănescu, da. Dai gol în minutul 92, iar în 94 iei galben, știind cu cine urmează să joci și că în următorul meci o să fii suspendat.
Ștefănescu nu joacă de 3 meciuri cu ei, e ba răcit, ba suspendat. Eu, sincer, mă aștept – și dacă au făcut asta, îi felicit – ca de la vară Ștefănescu să treacă la FCSB. Sincer, mai clar…
Să fie o coincidență? Nu cred în coincidențe de genul ăsta. A luat galben în 94, când erau deja calificați în play-off, un galben stupid, e cel mai bun jucător al lor. Dacă aș spune că este o prostie imensă înseamnă că a făcut-o de vreo 3 ori, că el nu prea joacă cu FCSB. Probabil transferul e deja făcut.
FCSB ne-a obișnuit cu așa ceva, să joace cu Iașiul iar înainte de meci să-i ia pe Luis Phelipe, să joace cu Hermannstadt iar înainte să-l ia pe Baba Alhassan… Că tot ziceau ei cu omenia, au și ei multe omenii, iar câteodată hoții strigă hoții", a declarat Victor Angelescu.